Diego Delso
Diego Delso (sündinud 19. mail 1974 Alicantes) on Hispaania insener, vikipedist ja fotograaf. Ta õppis Zaragozas elektrotehnikat ning töötab Münchenis autode elektrooniliste juhtplokkide disaini alal. Alates 2007. aastast on ta Vikipeedia kaastööline. Sealhulgas on ta hispaaniakeelse Vikipeedia üks administraatoritest. Tähelepanu on pälvinud tema tegevus Wikimedia Commonsis, kus ta on 2024. aasta alguse seisuga lisanud üle 27 000 faili. Ühtlasi on ta enim selliseid fotosid lisanud fotograaf maailmas, mida Wikimedia Commonsi projektis on tunnustatud tiitliga "eeskujulik".